<classify> WALIMU wa Kiswahili katika shule za sekondari wametakiwa kutumia mbinu bora kufundisha wanafunzi wapate ufaulu mzuri.Agizo hilo lilitolewa na Ofisa wa Divisheni ya Kiswahili katika Wizara ya Elimu na Mafunzo ya Amali, Maulid Omar Hamad, alipozungumza na walimu wa sekondari wa lugha hiyo kwenye mafunzo ya kuwajengea uwezo ili wafundishe mbinu za kisasa.Alisema imebainika kwamba baadhi ya walimu wa kiswahili hawana mbinu nzuri za kufundishia hivyo kusababisha wanafunzi washinde kufaulu vizuri katika mitihani ya lugha hiyo.Serikali zetu zimeanza kuipandisha hadhi lugha ya Kiswahili , kimekwenda kimataifa kwa kutumiwa katika Ukanda wa Nchi za Jumuiya ya Maendeleo Kusini mwa Afrika SADC, hivyo walimu wanatakiwa kutafuta mbinu mpya za ufundishaji zenye tija, alisema. Mkurugenzi wa Elimu ya Msingi, Safiya Rijali, alitaka mikakati ya ufundishaji wa lugha ya kiswahili ianzie kwa wanafunzi wa shule za msingi. Alisema Kiswahili ikiwemo misamiati imeanza kutoweka kidogo kidogo kwa sababu wanafunzi hawafundishwi vizuri katika ngazi ya msingi na kati.Mafunzo ya mbinu za ufundishaji wa lugha ya kiswahili yanataka ufundishaji uanzie katika hatua za wanafunzi wa msingi ambao baadaye wataingia sekondari, alisema.Baadhi ya walimu wa sekondari walikiri kuwa ni vigumu wanafunzi kupata ufaulu wa alama kuanzia A hadi C katika lugha ya kiswahili ambayo ni ya wazazi wao. Mwalimu wa Kiswahili wa shule ya Kizimkazi, mkoa wa Kusini Unguja, Simba Juma alizitaja baadhi ya sababu za kushindwa kupata ufaulu mzuri kuwa ni kukosa msingi mzuri wa lugha hiyo pamoja na nguzo zake.Lugha ya kiswahili inaundwa kwa kutumia nguzo zake muhimu ikiwemo misamiati ambayo huficha uhalisia wa maana, alisema.Wizara ya Elimu na Mafunzo ya Amali ya Serikali ya Mapinduzi ya Zanzibar ipo katika hatua za kuhakikisha mikakati ya kuiboresha lugha ya Kiswahili kwa ajili ya kuwawezesha wanafunzi kupata ufaulu mzuri wa kiwango cha juu.  <topic>: kitaifa 